英皇書院

英皇書院（King's College, Hong Kong）係香港一間男子官立英文中學，校舍嚮香港島西半山般咸道。 史 佢嘅前身係政府1879年喺第三街興辦嘅官立西營盤書院，1891年搬去薄扶林道。而家嘅般咸道校舍始建於1923年，喺1926年完工。西營盤學校同年搬去新校舍，並升格為英皇書院，完工三個月後校舍開始運作。1927年，校舍開始運作冇耐就被英國上海防衞隊臨時徵用作宿舍同埋醫院，1928年校舍還返畀學校。同年3月5號英皇書院由香港總督金文泰爵士主持揭幕典禮。 英皇書院校舍以紅磚建成，校舍嘅建築屬於傳統英式學校建築，校舍裏面擁有新古典主義風格嘅建築特色，拱形柱廊、飾有石柱嘅外廊、粗琢隅石、模製檐楣、圍繞窗戶嘅古典風格石砌緣飾等。而家除咗新翼外嘅整座英皇書院建築物已被香港古物古蹟辦事處評為法定古蹟。 參考 拎 英皇書院 英皇書院舊生會